CELEX: 32017Y0728(01)
Language: lv
Date: 2017-07-18 00:00:00
Title: Eiropas Banku iestādes lēmums, ar ko groza EBI lēmumu, kas apstiprina, ka konkrētu ĀKNI veikti nepasūtīti kredītnovērtējumi kvalitatīvi nav atšķirīgi no to veiktiem pasūtītiem kredītnovērtējumiem (2016/C 266/05)

28.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 244/3
            
         Eiropas Banku iestādes lēmums, ar ko groza EBI lēmumu, kas apstiprina, ka konkrētu ĀKNI veikti nepasūtīti kredītnovērtējumi kvalitatīvi nav atšķirīgi no to veiktiem pasūtītiem kredītnovērtējumiem (2016/C 266/05)
   (2017/C 244/03)
   EIROPAS BANKU IESTĀDES UZRAUDZĪBAS PADOME,
   ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1) (turpmāk tekstā – EBI regula un EBI),
   ņemot vērā Eiropas Parlamenta un Padomes Regulas (ES) Nr. 575/2013 138. pantu (2),
   TĀ KĀ:
   
               (1)
            
            
               Regulas (ES) Nr. 575/2013 138. pants pieļauj izmantot Ārējas kredītu novērtēšanas institūcijas (ĀKNI) veiktus nepasūtītus kredītnovērtējumus, ko izmanto, lai noteiktu riska pakāpes, kuras piešķiramas aktīvu un ārpusbilances posteņiem, lai aprēķinātu pašu kapitāla prasības saskaņā ar EBI apstiprinājumu, ka šīs ĀKNI veiktie nepasūtītie kredītnovērtējumi kvalitatīvi nav atšķirīgi no šīs ĀKNI veiktiem pasūtītiem kredītnovērtējumiem. Saskaņā ar šo pašu pantu EBI tiek prasīts atteikt dot šādu apstiprinājumu vai anulēt to, jo īpaši tad, ja ĀKNI ir izmantojusi nepasūtītu kredītnovērtējumu, lai izdarītu spiedienu uz novērtēto sabiedrību, lai tā pasūtītu kredītnovērtējumu vai kādu citu pakalpojumu. Tā rezultātā EBI Lēmumu 2016/C 266/05, kas apstiprina, ka konkrētu ĀKNI veikts nepasūtīts kredītnovērtējums kvalitatīvi nav atšķirīgs no to veiktiem pasūtītiem kredītnovērtējumiem (3), publicēja 2016. gada 22. jūlijā.
            
         
               (2)
            
            
               Pēc EBI Lēmuma 2016/C 266/05 publicēšanas reģistrēja vai sertificēja jaunas ĀKNI, par kurām arī ir nepieciešams veikt novērtējumu, kas minēts Regulas (ES) Nr. 575/2013 138. pantā. Turklāt viena ĀKNI, kas jau bija reģistrēta Lēmuma 2016/C 266/05 izdošanas laikā, sāka izdot nepasūtītus reitingus pēc lēmuma par nepasūtītiem reitingiem pieņemšanas. Visbeidzot, kopš Lēmuma 2016/C 266/05 publicēšanas Feri EuroRating Services AG ECAI
                   (4) KA reģistrāciju atsauca, jo tā vairs neatbilst ĀKNI definīcijai, kas minēta Regulas (ES) Nr. 575/2013 4. panta 1. punkta 98) apakšpunktā. Iepriekšminēto notikumu rezultātā ir nepieciešams veikt Regulas (ES) Nr. 575/2013 138. pantā minēto novērtējumu arī jaunām reģistrētām vai sertificētām ĀKNI un vienai ĀKNI, kas sākusi piedāvāt nepasūtītus kredītnovērtējumus, un izņemt atsauces uz iestādi, kas kopš Lēmuma 2016/C 266/05 izdošanas pārstāja atbilst ĀKNI kvalifikācijai.
            
         
               (3)
            
            
               Konkrētās ĀKNI ir informētas par EBI nodomu pieņemt šo lēmumu, un tām ir sniegta iespēja paust savu viedokli par to.
            
         
               (4)
            
            
               Lēmums 2016/C 266/05 ir attiecīgi jāgroza,
            
         IR NOLĒMUSI ŠĀDI.
   1. pants
   Eiropas Banku iestādes Lēmumu Nr. 2016/C 266/05 groza šādi:
   
               1)
            
            
               pielikumā sarakstam pievieno šādas ĀKNI:
               
                           —
                        
                        
                           
                              Creditreform Rating AG,
                           
                        
                     
                           —
                        
                        
                           
                              Egan-Jones Ratings Co.,
                           
                        
                     
                           —
                        
                        
                           
                              HR Ratings de México, S.A. de C.V.,
                           
                        
                     
                           —
                        
                        
                           
                              INC Rating Sp. z o.o.,
                           
                        
                     
                           —
                        
                        
                           
                              modeFinance S.r.l.,
                           
                        
                     
                           —
                        
                        
                           
                              Rating-Agentur Expert RA GmbH;
                        
                     
         
               2)
            
            
               pielikumā no saraksta dzēš šādu ĀKNI:
               
                            
                        
                        
                           
                              FERI EuroRating Services AG.
                           
                        
                     
         2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
   
      Londonā, 2017. gada 18. jūlijā
      
         
            Uzraudzības padomes vārdā –
         
         
            priekšsēdētājs
         
         Andrea ENRIA
      
   
   
      (1)  OV L 331, 15.12.2010., 12. lpp.
   
   
      (2)  Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.)
   
      (3)  OV C 266, 22.7.2016., 4. lpp.
   
   
      (4)  2017. gada 29. marta paziņojums presei ESMA71-99-376